"Soarta“ mașinilor abandonate se schimbă. După cât timp vor fi ridicate de pe drumurile publice.
Regimul
vehiculelor fără stăpân se schimbă. Un
vehicul va fi considerat abandonat dacă a fost lăsat pe drumuri sau parcări
publice mai mult de 6 luni fără ITP și asigurare RCA. Perioada
în care vehiculele pot rămâne neutilizate în parcările publice va fi scurtată
de la 1 an la 6 luni.
Dacă ai lăsat o
mașină pe drumuri sau în parcări publice mai mult de 6 luni fără ITP și
asigurare RCA în vigoare și nu ai plătit impozitul aferent, vehiculul va fi
ridicat.Klaus Iohannis a
promulgat vineri o lege în sensul ăsta. Astfel, se scurtează perioada după care
o mașină va fi ridicată, iar un vehicul va fi considerat abandonat dacă a fost
lăsat pe drumuri/parcări publice mai mult de 6 luni fără ITP și asigurare RCA
în vigoare, iar proprietarul nu a plătit impozitul aferent.Perioada în care
vehiculele pot rămâne neutilizate în parcările publice va fi scurtată de la 1
an la 6 luni, în timp ce definiția termenului "vehicule fără stăpân" se modifică
pentru a include și acele vehicule înmatriculate în străinătate, care nu puteau
fi ridicate din simplul motiv că nu au numere de înmatriculare românești.Uite ce spune senatorul USR Nicu Fălcoi după aprobarea proiectului în Parlament: "Este o victorie a bunului simț civic și a responsabilității individuale. Pe de o parte, nu poți permite, ca autoritate, să lași pe marginea drumurilor mii și mii de mașini neasigurate și nesigure din punct de vedere tehnic – riscuri majore pentru circulație – și, în același timp să nu te achiți de responsabilitățile care îți revin ca și proprietar al unui bun. În plus, nu de multe ori, mașinile abandonate devin depozite de gunoi, ceea ce reprezintă un serios risc de sănătate publică“.